Den nordjyske og konservative folketingskandidat kan nu også være på vej mod Europaparlamentet. I hvert fald valgte bestyrelsen enstemmigt at pege på den 33-årige aalborgenser som partiets kandidat. Thomas Krarup selv er meget glad for tillidserklæringen, og ser mange muligheder i EU samarbejdet: - Vi kan beslutte mange ting om eksempelvis overordnede miljøkrav og forbrugerrettigheder her i Danmark, men hvis det virkelig skal blive til noget - så kræver det, at vores nabolande følger den samme idé. Derfor er EU-samarbejdet måden hvorpå vi kan opnå resultater omkring fælles udfordringer og grænseoverskridende problemer. Uden samarbejde kommer der ingen resultater - og resultater er det jeg som konservativ arbejder for, siger Thomas Krarup i en pressemeddelelse Thomas Krarup er kandidat i Statskundskab fra Aarhus Universitet, og arbejder som Økonomikonsulent i Rebild Kommune.

Referat:
Bestyrelsen for Konservative i Nordjyllands storkreds, har enstemmigt indstillet den 33-årige Thomas Krarup som partiets nordjyske kandidat til Europa-Parlamentsvalget i 2009.